หุ้นปิดทะยาน9.28จุด
หุ้นปิดตลาดที่ระดับ 909.65&nbsp; จุด&nbsp; เพิ่มขึ้น 9.28 จุด หรือ 1.03% มูลค่าการซื้อขาย&nbsp; 40,127.45 ล้านบาท
30 ส.ค. 2553

หุ้นปิดตลาดที่ระดับ 909.65  จุด  เพิ่มขึ้น 9.28 จุด หรือ 1.03% มูลค่าการซื้อขาย  40,127.45 ล้านบาท 
ดัชนีปรับตัวขึ้นแรงตั้งแต่เช้าและทำระดับสูงสุดที่ 913.81 จุด และอ่อนตัวลงในช่วงบ่ายลงต่ำสุดที่ 907.47 จุด
นายธวัชชัย อัศวพรไชย ผู้อำนวยการ ฝ่ายวิเคราะห์หลักทรัพย์ บล.โกลเบล็ก กล่าวว่า ตลาดหุ้นไทยปรับตัวเพิ่มขึ้นตั้งแต่เช้าโดยได้รับปัจจัยบวกจากทั้งในและต่างประเทศ โดยนอกจากขึ้นตามตลาดหุ้นต่างประเทศที่ได้แรงหนุนจากตัวเลขเศรษฐกิจสหรัฐแล้ว กรณีที่ญี่ปุ่นเตรียมดำเนินมาตรการเชิงรุกเพื่อแรกแซงไม่ให้เงินเยนแข็งค่ามากเกินไป และยังมีเม็ดเงินอัดฉีดเข้าระบบ ส่งผลให้ตลาดหุ้นญี่ปุ่นขึ้นแรง
ขณะที่ปัจจัยในประเทศซึ่งจะมีคำตัดสินคดีโครงการในพื้นที่มาบตาพุดในวันที่ 2 ก.ย.นี้ ทำให้นักลงทุนยังคงเข้ามาเก็งกำไรต่อเนื่อง เพราะหากหลายๆโครงการของบริษัทขนาดใหญ่ผ่านจะทำ
ให้เกิดการจ้างงานเพิ่มและเดินหน้าการลงทุนต่อ  ส่วนการยื่นซองประมูลใบอนุญาต 3G ในวันนี้ก็ทำให้นักลงทุนขายทำกำไรหุ้นกลุ่มสื่อสารออกมามาก
สำหรับแนวโน้มในวันพรุ่งนี้ยังต้องติดตามทิศทางตลาดหุ้นต่างประเทศ ขณะที่นักลงทุนก็อาจทยอยทำกำไรออกมาบ้าง โดยมองกรอบดัชนีอยู่ที่ 890-913 จุด แนะนำนักลงทุนทยอยขายหุ้นบางส่วนและรอรับหุ้นกลุ่มพลังงานซึ่งยังมีความน่าสนใจค่อนข้างมาก ราคาปัจจุบันยังถือว่าต่ำกว่ามูลค่าพื้นฐาน 
สำหรับหุ้น 5 อันดับแรกที่มีมูลค่าการซื้อขายสูงสุด ได้แก่
TMB ปิดที่  2.62  บาท เพิ่มขึ้น 0.06 บาท หรือ +2.34%  มูลค่าการซื้อขาย 2,164.03 ล้านบาท
KTB  ปิดที่  13.20  บาท เพิ่มขึ้น 0.30 บาท หรือ +2.33%  มูลค่าการซื้อขาย 1,714.36 ล้านบาท
DTAC ปิดที่ 48.75 บาท  ลดลง 0.75 บาท หรือ -1.52%  มูลค่าการซื้อขาย 1,643,42  ล้านบาท
SSI ปิดที่ 2.00 บาท ลดลง 0.06 บาท หรือ -2.91% มูลค่าการซื้อขาย 1,637.39 ล้านบาท
BTS ปิดที่ 0.90 บาท เพิ่มขึ้น 0.01 บาท หรือ +1.12%มูลค่าการซื้อขาย  1,512.64 ล้านบาท